2024. gada Kannu kinofestivāls

77. ikgadējais Kannu kinofestivāls ir kinofestivāls, kas norisinājās 2024. gadā no 14. līdz 25 maijam Kannās, Francijā. Amerikāņu filmu veidotāja un aktrise Greta Gērviga bija izvēlēta par žūrijas prezidenti. Pasākuma atklāšanas un noslēgšanas ceremonijas vadīja franču aktrise Kamilla Kotē. Festivāla galveno balvu, Zelta palmas zaru, ieguva amerikāņu režisora Šona Beikera filma Anora.

Festivālu atklāja režisora Kantēna Dipjē filma "Otrais cēliens". Festivāla laikā tika pasniegti trīs Goda Zelta palmas zari: Merila Strīpa to saņēma festivāla atklāšanas ceremonijā, otrā tika pasniegta Studio Ghibli, bet trešo festivāla noslēguma ceremonijā pasniedza Džordžam Lūkasam.

 Žūrija 

 Pamatkonkurss 
 Greta Gērviga, amerikāņu aktrise un filmu veidotāja — žūrijas prezidente

 Un Certain Regard 
 Ksavjē Dolans, kanādiešu aktieris un filmu veidotajs — žūrijas prezidents

 Queer Palm 
 Lukass Donts, beļģu filmu veidotājs — žūrijas prezidents

 L'Œil d'or 

 Nikolā Filibērs, franču filmu veidotājs un aktieris — žūrijas prezidents

 Pirmizrādes 
Kinofestivāla laikā notika tādu filmu pirmizrādes kā Džordža Millera "Furioza: Trakā Maksa sāga", Frānsisa Forda Kopolas "Megapole", Paolo Sorrentīno "Partenope", Odrejas Divanas Emmanuelle, Alī Abāsī "Māceklis", Andreas Arnoldas "Putns" (Bird), Deivida Kronenberga The Shrouds un Metjū Rankina "Universālā valoda".

Festivāla Un Certain Regard sadaļā pirmizrādi piedzīvoja Latvijas režisora Ginta Zilbaloža animācijas filma "Straume".

 Konkursa filmas 
Sekojošās filmas sacentās par Zelta palmas zaru.
Filmas nosaukumsRežisorsValsts"Viss, ko mēs iedomājamies par gaismu" (പ്രഭയായ് നിനച്ചതെല്ലാം)Pajala KapadijaIndija, Francija, Itālija, Luksemburga, Nīderlande"Anora" (Anora)Šons BeikersASV"Māceklis" (The Apprentice)Alī AbāsīKanāda, Dānija, Īrija, ASVL'Amour OufŽils LelušsFrancija, Beļģija"Putns" (Bird)Andrea ArnoldaApvienotā Karaliste, Francija, Vācija, ASVCaught by the TidesDzja DžankeĶīna"Emilija Peresa" (Emilia Pérez)Žaks OdijārsFrancija, Meksika"Meitene ar adatu" (Pigen med nålen)Magnuss von HornsDānija, Polija, ZviedrijaGrand TourMigels GomešsPortugāle, Francija, Itālija"Laipnības veidi" (Kinds of Kindness)Jorgs LantimsĪrija, Apvienotā Karaliste, ASV"Ļimonovs. Balāde" (Limonov: The Ballad)Kirils SerebreņņikovsFrancija, Itālija, Spānija"Mans Marčello" (Marcello Mio)Kristofs OnorsFrancija, Itālija"Megapole" (Megalopolis)Frānsiss Fords KopolaASVLa plus précieuse des marchandisesMišels HazanavičsFrancija, Beļģija"Motelis "Destino"" (Motel Destino)Karīms AinussBrazīlija, Francija, Vācija"O, Kanāda!" (Oh, Canada)Pols ŠreidersASV"Partenope" (Parthenope)Paolo SorrentīnoItālija, Francija"Svētās vīģes sēkla" (دانه‌ی انجیر معابد)Mohameds RasulofsIrāna, Vācija, FrancijaThe ShroudsDeivids KronenbergsFrancija, Kanāda"Substance" (The Substance)Koralī FaržāApvienotā Karaliste, ASV, FrancijaTrei Kilometri Pana La Capatul LumiiEmanuels PirvuRumānijaDiamant brutAgate RidingereFrancija

 Atsauces 

 Ārējās saites 

 Oficiālā tīmekļa vietne 

kannas
Kategorija:Kannu kinofestivāls